เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางซื่อ ได้ดำเนินการตรวจสอบพื้นที่น้ำท่วมขังและประสานกับเจ้าของที่ดินดำเนินการใส่สารเคมีจำจัดลูกน้ำยุงลายและน้ำหมักชีวภาพในพื้นที่น้ำท่วมขัง ดังกล่าว และกำชับให้เจ้าของที่ดินให้ทำการใส่น้ำหมักชีวภาพเป็นระยะๆ ทั้งนี้กลุ่มงานระบายน้ำ ฝ่ายโยธา สำนักงานเขตบางซื่อ ได้ลงพื้นที่ตรวจสอบจุดที่ประชาชนร้องเรียนว่ามีน้ำขังบริเวณดังกล่าวแล้ว พบว่าบริเวณดังกล่าวเป็นพื้นที่ส่วนบุคคล และสาเหตุที่น้ำท่วมขังเกิดจากพื้นที่ดังกล่าวมีสภาพเป็นแอ่งกะทะ ฝ่ายโยธาจึงได้พบเจ้าของที่ดินและทำความเข้าใจในการแก้ไขปัญหาน้ำขัง โดยการให้เจ้าของที่ดินขุดร่องน้ำเพื่อให้น้ำได้มีการระบายลงสู่คูน้ำศรีวิชัย(ช่วงบน) เป็นที่เรียบร้อยแล้ว
มีบ่อน้ำเน่าเสีย เกิดฟองสีขาว ส่งกลิ่นเหม็นฉุน คัดจมูก มีแมลงเล็กๆตัวดำๆ รอบบริเวณ   น้ำไม่เคยลดลง ไม่ทราบว่าน้ำเสียเข้ามาจากทางไหน จะมีกลิ่นเหม็นมากหรือน้อยตามพืชที่ขึ้นคลุมผิวน้ำ  รบกวนแก้ปัญหานี้ทีครับ ช่วงนี้ฝนตกกลิ่นเหม็นเยอะมาก และยุงเยอะขึ้น กลิ่นดมแล้วปวดหัว กว่าเมื่อก่อนเยอะเลยครับ   ตรงนี้เป็นพื้นที่ติดคลองระบายน้ำ อยู่หลังหมู่บ้านเลย
ขอบคุณมากๆครับ สำหรับการติดตามจัดการปัญหา เบื้องต้นน้ำเน่ามีปริมาณลดลงครับ แต่ว่าอาจจะยังไม่หมด ในบ่อหลังๆ ถ้ามีอะไรเพิ่มเติมอาจจะ ขออนุญาตแจ้งเรื่องเข้าไปอีกรอบนะครับ ขอบคุณครับ